କଟକଃ ଅଭିନେତ୍ରୀ ବର୍ଷା ପ୍ରିୟଦର୍ଶିନୀଙ୍କ ସାମାଜିକ କଲ୍ୟାଣକାରୀ ଅନୁଷ୍ଠାନ 'ସମ୍ମାନିତା' ଏବଂ ଦ କ୍ଲିକ୍ ପ୍ରୋଡକ୍ସନର ମିଳିତ ଆନୁକୂଲ୍ୟରେ "ଦିବ୍ୟାଙ୍ଗ ପିଲାଙ୍କ ଦ୍ୱାରା ନିମିତ ହସ୍ତଶିଳ୍ପର ପ୍ରଦର୍ଶନୀ" ଆୟୋଜିତ ହୋଇଯାଇଛି। ପ୍ରତିଭାବାନ ଦକ୍ଷ ଦିବୟାଙ୍ଗ ପିଲାଙ୍କୁ ଉତ୍ସାହିତ ଏବଂ ପ୍ରାତ୍ସାହିତ କରିବା ପାଇଁ ବର୍ଷା ପ୍ରିୟଦର୍ଶିନୀ ଏହି କାର୍ଯ୍ୟକ୍ରମ ଆୟୋଜନ କରିଛନ୍ତି। ଏଥିରେ କଟକ ଏବଂ ଏହାର ନିକଟସ୍ତ ୧୦ଟି ବିଦ୍ୟାଳୟର ପିଲାଙ୍କ ପ୍ରସ୍ତୁତ ଚିତ୍ର, ମାଟି ତିଆରି ସାମଗ୍ରୀ,ଏମ୍ବ୍ରୋଡାରୀ ଏବଂ ଅନ୍ୟାନ୍ୟ ହସ୍ତଶିଳ୍ପ ସାମଗ୍ରୀକୁ ବିକ୍ରୟ ପାଇଁ ପ୍ରଦର୍ଶିତ କରାଯାଇଥିଲା।
ରବିବାର ଦିନ କଟକ (cuttack) ର ଚୌଧୁରୀ ବଜାରସ୍ଥିତ ଟାଉନ ହଲ ଠାରେ ପ୍ରଦର୍ଶନୀ (handcraft exhibition) ର ଶୁଭାରମ୍ଭ ହୋଇଥିଲା। ଏଥିରେ ଜିଲ୍ଲା ସାମାଜିକ ସୁରକ୍ଷା ଅଧିକାରୀ ଅଶୋକ ମିଶ୍ର, କମିଶନର ଜିଏସଟି, ପୁଣେ, ପ୍ରକାଶ ବେହେରା, ରାମ କୃଷ୍ଣ ରଥ, ଆଡରଭାରକଟ୍, ଓଡିଶା ହାଇକୋର୍ଟ, ଦୀପା ସାହୁ, ସଭାପତି, ସମ୍ମାନିତା ଏବଂ ଜିଲ୍ଲା ଶୁଶୁ ସୁରକ୍ଷା ଅଧିକାରୀ ପ୍ରଗତି ମହାନ୍ତି ଆଦି ଉପସ୍ଥିତ ଥିଲେ। ଏହିକାଯ୍ୟକ୍ରମରେ ରାଜ୍ୟ ପାଇଁ ଅନେକ ପ୍ରଶଂସା ଏବଂ ପୁରସ୍କାର ଜିତିଥିବା ଖ୍ୟାତନାମା ଓଡିଆ କୋରିଓଗ୍ରାଫର୍ ହରିହର ଦେଓଙ୍କୁ ସମ୍ମାନିତ କରାଯାଇଛି।
ଦିବୟାଙ୍ଗ ପିଲାଙ୍କ ଦ୍ୱାରା ନିର୍ମିତ ହସ୍ତଶିଳ୍ପର ପ୍ରଦର୍ଶନୀ କଟକ ଏବଂ ଏହାର ଆଖପାଖରେ ଥିବା ୧୦ ଟି ବିଦ୍ୟାଳୟର ପ୍ରତିଭାବାନ ଦିବୟାଙ୍ଗ ପିଲାମାନଙ୍କୁ (disabled students) ଉତ୍ସାହିତ ଏବଂ ପ୍ରୋତ୍ସାହିତ କରିବା ପାଇଁ ଅଭିନେତ୍ରୀ ବର୍ଷା (Varsha Priyadarshini) ଙ୍କ ଏକ ସୁପରିକଳ୍ପିତ କାଯ୍ୟକ୍ରମ ଥିଲା। ଏଥରେ ପ୍ରାୟ ୮୦ ଜଣ ପିଲା ଅଂଶ ଗ୍ରହଣ କରିଥିଲେ। କୋଭିଡ ନିୟମ ମାନି ପିଲମାନେ ବିକ୍ରୟ ପାଇଁ ଚିତ୍ରକଳା, ମାଟି ତିଆରି ଜିନିଷ,ଏମ୍ବ୍ରୋଡାରୀ ଏବଂ ଅନ୍ୟାନ୍ୟ ହସ୍ତଶିଳ୍ପ ଉତ୍ପାଦ ପ୍ରଦର୍ଶନ କରିଥିଲେ। ଦିବ୍ୟାଙ୍ଗ ପିଲାମାନେ ମାନ୍ୟଗଣ୍ୟ ବ୍ୟକ୍ତି ଏବଂ ଦର୍ଶକଙ୍କ ପାଇଁ ଦର୍ଶାତ୍ମବୋଧକ ତଥା ଭକ୍ତିଭରା ଥିମକୁ ନେଇ ଚିତ୍ତାକର୍ଷକ ସଂଗୀତ ଏବଂ ନୃତ୍ୟ ପରିବେଷଣ କରିଥିଲେ।
